Se dig lige.
Bare endnu et tandhjul i maskinen.
Lønslaver sidder fast i livet.
De spiller efter reglerne,
og de bliver røvrendt.
Du har forsøgt på den rigtige måde,
men alle oddsene er imod dig.
Jeg kan vise dig, hvordan du får de penge,
den magt og den respekt, du er blevet nægtet for længe.
Det står i denne spilbog.
En række taktikker, verdens mest magtfulde mafiabosser bruger
til at blive herre over deres egen skæbne.
Et mord ad gangen.
FÅ DRØMMEJOBBET
OPBYG EN STÆRKERE ORGANISATION
SKAB FRYGT, OG BLIV LEDER
FØLG DE USKREVNE REGLER
TÆNK LANGSIGTET
BRYD STEREOTYPEN
Det her liv er selvfølgelig ikke for alle.
Men følg deres eksempler, og lær at anvende de værktøjer
for at gøre det dræbende godt.
Når jeg siger mafiaboss,
hvad tænker du så på?
Det er så bogstaveligt.
En mafiaboss er en, der ved, hvordan man slår systemet.
En mafiaboss er en organisations administrerende direktør.
Og nogle af disse organisationer er store og tjener mange penge.
Og når der opstår problemer…
Vi har forskellige måder at håndtere dem på.
Vi gør det fandeme med frygt. Vi er helt vilde!
De bandegiganter, der driver den organiserede kriminalitet,
kender værdien af struktur,
public relations og en varieret portefølje.
AFPRESNING - NARKOTIKA - KIDNAPNING - SVINDEL - GANGSTERVIRKSOMHED - MORD
Før du kan spille med musklerne som boss,
må du følge spilbogens guide for at klatre op ad organisationens stige.
Og få hævede sig selv så højt
eller så hurtigt, som barberens søn fra Brooklyn,
der voksede op og blev indbegrebet af en gangster.
Her kommer han! Den store dreng selv!
Al Capone.
Da han fyldte 30,
var Al Capone konge af Chicagos underverden
og ledede et stort kriminelt imperium, der indbragte over 100 millioner dollars…
SVARER TIL 1,7 MILLIARDER DOLLARS I DAG
…mens han efterlod sig et spor af lig tværs over Chicago.
Men det er hans opstart,
der bliver din første lektion i selvforbedring.
Du vil have den succes, der følger med at være boss!
Klar til at starte dit eget imperium?
TAKTIK FRIGØR DIT POTENTIALE
En succesfuld mafiaboss er frem for alt drevet og ambitiøs.
Man skal være klog og kunne motivere
og skræmme folk for at holde dem i skak.
Udviklingen af disse færdigheder kræver flittig træning
og en målorienteret tilgang.
Dem, mafiaen tiltrak, ledte efter en måde at få succes på.
De havde ingen uddannelse eller universitetsstudier, så de tænkte:
"Jeg kan begå røveri eller tæske nogen."
Hvem værdsætter det?
Organiseret kriminalitet.
Og som du vil se,
frigør de fleste kriminelle bagmænd deres potentiale i en tidlig alder.
Den kommende New York-mafiaboss, John Gotti, blev anholdt fem gange
før sin 21-års fødselsdag.
Og som barn mistede han næsten tæerne, da de blev knust
under en cementblander, han ville stjæle.
Deraf kom hans karakteristiske gang.
Salvatore Riina, siciliansk mafiaboss, deltog i sit første mord,
da han var blot 18 år gammel.
Mordet var på en fagforeningsmand, der havde gjort Riinas chef til grin.
Og som teenager
gjorde grundlægger af narkokartellet i Medellín, Pablo Escobar, sin mor stolt
ved at sælge falske eksamensbeviser og senere forfalske karakterbøger.
Unge Al Capone viste sig også at være en talentfuld elev i kriminalitet.
Capone er barn af immigranter.
Hans far kom hertil først. Han var barber i Brooklyn.
I Italien producerede de pasta.
Så Capone var ikke født ind i det her. Det var Amerika, der skabte gangsteren.
Han fik gode karakterer i skolen, så længe han gik der.
Men han gik ud af sjette klasse på grund af et skænderi med læreren.
Måske kedede han sig og ville tjene penge.
Inden længe opdagede Al det ideelle afløb for sin iværksætterånd.
Et år til hans fødselsdag
giver Capones far ham den gave, alle børn drømmer om.
En skopudsersæt.
Den unge Al venter på kunder,
da han bliver opmærksom på et mere profitabelt foretagende
udført af den lokale gangster, Don Battista Balsamo.
Capone er imponeret
og inspireret.
Næste dag hyrer han to fætre til at sparke gang i forretningen
ved at genere konkurrenterne.
Lille Capone siger til drengen, at for at undgå problemer
må han ryste op med pengene.
"Er det så hver uge?", spørger knægten.
"Selvfølgelig ikke," siger Capone.
"Det er hver dag."
Beskyttelsesvirksomheden var absolut streetsmart.
Det viser os, at han var opfindsom, at han havde ambitioner og idéer,
og han havde en forretningssans, der passede perfekt til en gangster.
Én ting er selvfølgelig at vise, at man har personligheden,
men man bliver aldrig mafiaboss uden den rette kurs.
Lad spilbogen vise dig vejen.
TAKTIK LÆR FRA DE BEDSTE
Det er ligegyldigt, hvor klog eller sej, du tror, du er.
Ingen vinder mafiaspillet helt alene.
Du får brug for en mentor.
Det er vigtigt at have en, der tror på dig og vil lære dig ting,
for det er en farlig verden.
Og hvis du går i seng med den forkerte person,
holder du ikke.
Men det kræver en del arbejde at finde den rette vejleder.
Man kan ikke bare sige: "Hey, jeg vil være som dig."
Nogen må opmuntre dig, og så gør du det nødvendige arbejde
for at vise dit værd. Sådan er det.
Den unge Capone viste sin dedikation til spilbogen
ved at opsøge ikke én mentor, men to.
John Torrio betragtes som et geni i underverdenen.
Kriminel, selvfølgelig. Gjorde ulovlige ting.
Men i sin valgte profession betragtes han som en meget kyndig person.
Og alle børn i Brooklyn, Capones kvarter, vidste, hvem Johnny Torrio var.
Da Capone mødte Johnny Torrio, sagde Johnny Torrio til ham:
"Kom til mig, hvis du mangler et job."
Det var stort.
Capone begyndte at løbe ærinder for ham,
som at levere våben i papirposer,
hente penge fra natten på de lokale bordeller.
Torrio blev næsten en faderfigur for Al Capone.
Unge Capone lærte disse regler af Torrio:
Klæd dig på til succes.
Hold mund.
Og med hensyn til at forblive på toppen,
så husk, at penge er magt.
De unge fyre i mafiaen er ret modige. De tror, de ved alt.
Capone var ydmyg over for Torrio.
Hvad angår mentor nummer to,
har Capone også lært af ham her.
Brooklyns bedste svindler, Frankie Yale.
Frankie Yale var meget voldelig.
Han var en af New Yorks farligste mænd.
Og at Capone ikke var bange,
men ønskede at arbejde for denne fyr, siger noget om hans karakter.
Frankie Yale lærte Capone et alternativt sæt færdigheder:
Vis altid, at du mener det.
Hav aldrig for få våben.
Og sørg for, at dit omdømme bliver kendt.
Og da Capone fik job på Frankie Yales bar, Harvard Inn på Coney Island,
fik han chancen for at vise sig som en værdig elev.
OTTE ÅR FØR CAPONE BLIVER BOSS
Nittenårige Al Capone yder sit som opvasker.
En aften får han øje på ung kvinde.
Han prøver at charmere hende.
Så prøver han igen.
Da hans tilnærmelser fejler, forsøger han en mere direkte tilgang.
Hendes bror, Frank Galluccio,
en partner til New Yorks mafiaboss, Lucky Luciano, har set nok.
Den meget større Capone får snart overtaget.
Galluccio trækker en kniv
og snitter Al i ansigtet.
Capone, der nu har et ar for livet, vil have hævn,
men Frankie Yale siger nej.
Han vil ikke lade sin elevs vrede starte en krig,
der kunne blive begges undergang.
Capone går med til at droppe striden,
men han vil senere tage en endnu sødere hævn.
Han gør Galluccio til sin stikirenddreng.
Capone var en god elev af sine mentorer, han var opmærksom på ting
og lærte det, der var at lære.
At han havde Frankie Yale på sin side,
hjalp ham nok overleve sine teenageår.
Han udførte risikabelt arbejde, men vigtige folk passede på ham.
Nu hvor du har et fundament for din fremtid,
er det tid til at bane din egen vej.
Jeg er på vej til tops.
For at bryde ud af flokken
skal du bevise, at du er ledermateriale.
Og intet siger det som en millionindbringende idé.
TAKTIK VÆR DIN EGEN LYKKES SMED
Vil du stige til tops?
Du skal tjene penge. Store penge.
Du skal kunne tjene de penge.
Og du må ikke lade noget komme i vejen for din økonomiske vision.
Det vidste Al Capone.
FEM ÅR FØR CAPONE BLIVER BOSS
Capone flyttede til Chicago,
fordi han ser chancen for at gøre noget større med sit liv.
Chicago er en stor, travl by,
og han ankommer, lige da forbuddet starter.
FORBUDDET TRÆDER I KRAFT
Efter Første Verdenskrig
besluttede vismændene i den amerikanske kongres,
at nøglen til mere amerikansk magt og velstand
var at gøre alkohol ulovligt.
Men Capone så mere skeptisk
på sine landsmænds tolerance over for ædruelighed.
KØB NU, OG SPAR PENGE
Capone indser, at masserne ikke vil acceptere denne lov.
Og så må man tænke som en forretningsmand.
Hvordan kan vi udnytte det?
Han indså, der kunne tjenes millioner,
fordi forbrugerne vil have det produkt, og vi giver dem det.
Den iskolde mulighed, regeringen serverede,
hed "spritsmugling".
Og der var muligheder for enhver smag.
Hvis whisky var din foretrukne drik, kunne du sælge den som medicin.
Med en lægerecept kunne enhver drukmås få sit fix.
Eller du kunne opfinde kreative måder
at importere din spiritus over den canadiske grænse.
Hvis du foretrak det søde, blev der også smuglet rom ad søvejen,
den fineste spiritus fra udlandet lige fra båden.
Men for at tjene endnu flere penge gav øl den kolde cash.
Spritsmuglere overtog nedlukkede bryggerier.
Og hvis politiet kom forbi, fik de dem til at vende det blinde øje til.
Så satte de nogle smarte etiketter på og så pengene strømme ind.
Men hvis du virkelig ville score kassen,
kunne du gøre det hele.
Capone ankommer til Chicago,
genoptager forbindelsen med sin gamle mentor, Torrio,
og vender sit fokus mod at starte op med spritsmugling.
I starten var Capone mest Torrios håndhæver.
Men Johnny Torrio begyndte gradvist at indse,
at Capone også var en fremragende forretningsmand.
Han var en klog, karismatisk leder. Folk ville arbejde for ham.
Men vejen til at udføre Capones kriminelle vision
mødte en vejspærring.
Chicagos topgangster og Torrios nuværende chef.
Big Jim Colosimo.
Big Jim Colosimo vil ikke involveres i spritsmugling.
Han er glad for sin restaurant, sit bordel og sit kasino.
Han ville ikke tage risikoen ved at blive større.
Capone lod ikke manglende ambitioner komme i vejen for en god idé.
Så han og Torrio måtte finde en løsning.
På et tidspunkt besluttede de, at Big Jim måtte væk.
USA TØRLAGT VED AFSTEMNING
Med udsigten til ulovlige rigdomme på spil
stoler Capone ikke på hvem som helst til at udslette Big Jim.
Han ved, hvem han skal ringe til.
Hans anden mentor og tidligere chef fra New York, Frankie Yale.
Capone organiserer detaljerne og tilbyder Yale 10.000 $ for jobbet.
Det er omkring 150.000 i dag.
På Capones ordre
går Yale ind i Colosimo's Restaurant og indtager sin position.
Kort før klokken 16 ankommer Colosimo for at mødes med en partner,
men manden møder aldrig op.
Colosimo går til telefonboksen for at finde ud af, hvad der sker,
og går lige i fælden.
Big Jim bliver ramt bag højre øre og dør på stedet.
Mordet ryster Chicagos underverden
og gør det muligt for Capone at gøre sin vision til virkelighed.
Inden for de næste tre år
overtager Capone og Torrio ni store bryggerier.
Det står hurtigt klart, at de er nogle vigtige fyre.
De kontrollerer sprutten.
De kæmpe bryggerier, der før tilhørte store lovlige firmaer,
drives nu af disse to fyre.
Capones strategi gjorde Torrios virksomhed til et kriminelt imperium
og indtjente mindst tre millioner dollars om året.
Det er 51 millioner i dag.
At fjerne denne forhindring havde en anden fordel.
John Torrio blev toppen af Chicagos underverden
med Capone som nummer to.
Selv om du rykker op i arverækken,
er din endelige vej til chefstatus stadig langt fra sikret.
Hvordan bevarer man sin plads i køen?
TAKTIK LED ALTID OPAD
Når du bliver mafiaboss, får du lov til at bestemme.
Sig aldrig det til mig igen, okay?
Men for at opnå den forfremmelse, skal du vise en særlig egenskab.
Loyalitet.
Spil din position.
Hvis din position er venstre, så spiller du til venstre.
Hvis din position er at indsamle penge om torsdagen fra kortspil,
så gør du det.
Du adlyder bare.
ET ÅR FØR CAPONE BLIVER BOSS
Al Capones date med skæbnen nærmer sig,
og han sørger for, at hans chef vidste, at han havde hans ryg.
Han var ung. Han lærte stadig faget.
Han tjente penge.
Han var ikke på det tidspunkt en,
der virkede klar til at tage tøjlerne som chef.
Men i underverdenen
går livet hurtigt.
ØLKRIGENE
Ølkrigene i Chicago
var resultat af den indbyrdes kamp mellem spritsmuglerbanderne.
Der var voldelige områdekrige.
Der var skyderier. Der var hævnskyderier.
En vigtig front var Torrio og Capones South Side-bande
mod smuglerrivalen i den nordlige del,
Dean O'Banion,
som om dagen var blomsterhandler.
O'Banion forsøgte at bevæge sig ind på Torrios territorium.
Og på det tidspunkt begyndte Torrio at blive træt.
Og som en loyal soldat
vidste Capone, hvordan han skulle gribe det an.
Han bestilte endnu et mord hos sin gamle mentor, Frankie Yale.
O'Banion arbejdede i sin blomsterbutik.
Et par fyre kom ind, men han genkendte dem ikke.
En af dem var Frankie Yale. Han bød dem velkommen,
og de gav ham det såkaldte Chicago-håndtryk.
De tog hans hånd og stak en pistol i maven på ham og skød.
En trussel var elimineret,
men O'Banion havde mange venner.
Efter mordet på O'Banion tager Capone flere forholdsregler
og omgiver sig med livvagter for beskyttelse.
Torrio er mindre bekymret.
Efter en shoppingtur vender Torrio og hans kone hjem,
og O'Banions folk ligger og venter.
De skyder Torrio fem gange,
men han overlever.
Som Torrio får det bedre,
griber Capone chancen for at bevise sin hengivenhed.
Capone tager til hospitalet, sidder ved Torrios side
og sørger for, at ingen færdiggør arbejdet.
Han var loyal, og han viste omsorg for Torrio.
Als tålmodighed og loyalitet betaler sig.
Da Torrio er blevet rask,
meddeler han, at han vil gå på pension i New York.
Capone, kun 26 år gammel,
bliver den nye boss for Chicagos underverden.
Seks år efter sin ankomst bliver Al Capone Chicagos øverste boss,
men bryllupsrejsen varer ikke længe.
Ved at følge spilbogens guide til at få dit drømmejob
har du frigjort dit kriminelle talent,
bestået de rette lektioner,
bevist dit indtjeningspotentiale
og positioneret dig selv til succes.
Men nu, hvor du har jobbet,
vil jaloux rivaler være ude med øksen.
Hvis du vil overleve den kommende storm,
vil spilbogens næste lektion være udslagsgivende.
TAKTIK FORSVAR DIN TITEL
Du er nået til toppen af fødekæden,
men det er kun et spørgsmål om tid, før gribbene begynder at cirkle.
Alle vil flå dig for det, du har,
og du skal altid beskytte det.
Og det gør du bedst med vold.
Andre nye mafiabosser erfarede det samme,
Kun to måneder inde i Nicodemo Scarfos regeringstid i Philadelphia-mafiaen,
går han efter sine rivaler i byens græske mafia
og får boss Chelsais Bouras og hans kæreste dræbt
på en populær restaurant,
så han kunne overtage grækernes narkovirksomhed.
Da Yakuza-løjtnant Hiroshi Yamamoto
gik fra Yamaguchi-gumi, Japans største kriminelle organisation,
for at danne sin egen gruppe,
var hans første træk at myrde rivalen Masahisa Takenaka,
som havde frataget ham rollen som godfather.
Og da lille Vic Orena nød sit første år som boss for Colombo-forbryderfamilien,
sikrede han organisationens finanser ved at beordre mordet på Thomas Ocera,
som var anklaget for at skumme profit fra et familieejet sanitetsfirma.
ET ÅR EFTER CAPONE BLEV BOSS
Ølkrigene rasede…
Over 500 gangstere i Chicago bliver dræbt af deres egen slags.
Ambitiøse konkurrenter ville underbyde hans virksomhed,
og Capones første år som boss var en konstant kamp for overlevelse.
Hvis de lugter svaghed, tager de dig og dræber dig.
De går efter dig, til de kan tage det, du har, som de vil have.
Når alt, du har arbejdet for, er truet, skal du sende en besked.
Det er den 27. april 1926.
Capones smuglerrivaler, Myles og Bill O'Donnell,
beslutter modigt at nyde en aften med drinks
i Capones område.
De får snart selskab af flere venner.
I ugevis havde O'Donnell-familien forsøgt at sabotere Capones salg
ved at så tvivl om kvaliteten af hans spiritus.
Da Capone finder ud af, at de gør det i hans egen baghave,
beslutter han sig for at tage udfordringen op.
Han beder sine mænd komme til baren,
og Capone meddeler, at festen er slut.
Brødrene bliver ramt, men flygter.
En af deres venner er ikke så heldig.
Det er også uheldigt for Capone,
for han har lige dræbt assisterende statsanklager,
William McSwiggin.
Capone vidste formodentlig ikke,
at McSwiggin skulle ud med de fyre den aften.
Da de indså, at statsadvokaten var blevet myrdet,
gik alle lidt i panik.
Det var ikke bare endnu en gangster, der blev dræbt.
Capones forsøg på at sikre sin position har givet bagslag,
og hele Chicagos politistyrke mobiliseres for at få ram på den nye boss.
Politiet giver den gas
og evakuerer alle buler i byen.
Så Capone går under jorden.
På afstand følger Capone jagten på sig selv
og ser sin egen legende vokse.
SOUTH SIDE-ØLKRIG BLUSSER OP
Capone beslutter, at det er tid til at stå frem
og tage kampen op.
Han indkalder til pressemøde.
Han står på retsbygningens trappe i Chicago
og meddeler, at Billy McSwiggin, statsanklageren, var en af hans fyre.
På hans lønliste.
"Hvorfor skulle jeg dræbe ham?
Jeg betalte ham godt, og han var pengene værd."
"Hvis politiet vil tale med mig, så er jeg her.
Og journalisterne?
Jeg styrer banden, og jeg taler gerne om det."
Capone erklærer sig åbent som mafiakonge af Chicago.
Og på et øjeblik er Capones legende skabt.
Det er det øjeblik, der sætter Capone i rampelyset.
Og i rampelyset forbliver han
i fem blodige og glorværdige år,
indtil han bliver fældet for det, regeringen aldrig tolererer.
Skatteunddragelse.
Al Capones beherskelse af dette kapitel i spilbogen
bragte ham op fra gaden til magtens top.
Du må måske tjene din formue uden Al Capones upåklagelige timing.
Og til det har du brug for en stensikker forretningsplan.
En, der revolutionerer en industri og hjælper dig med at opbygge et imperium.
Din guide til næste kapitel.
Heroinmagnaten Frank Lucas,
som beviste, at der er mere end én måde at komme på Fortune 500.
Er du klar til at score kassen?
Tekster af: Else Katrine Nielsen